Šíd

Šíd je obec na Slovensku v okrese Lučenec.

Polohopis 
Obec leží v severnej časti Cerovej vrchoviny v bočnej doline potoka Belina.

Dejiny 
V lokalite obce sa nachádza hradisko z mladšej doby kamennej, odkryli tu i  sídlisko a pohrebisko z doby bronzovej a stredoveku. Prvá písomná zmienka o obci (Seed) je z roku 1365. Obyvateľstvo sa zaoberalo poľnohospodárstvom a vinohradníctvom.

Kultúra a zaujímavosti

Pamiatky 
 Rímskokatolícky kostol Mena Panny Márie, jednoloďová historizujúca stavba so segmentovo ukončeným presbytériom a vežou tvoriacou súčasť jej hmoty z rokov 1896-1897. Interiér kostola je zaklenutý valenou klenbou. Fasády kostola sú dekorované nárožnými pilastrami, rímsou so zuborezom a edikulovým portálom. 
 Klasicistcká kúria z roku 1880. Dnes tu sídli obecný úrad.

Referencie

Externé odkazy 
 Oficiálna stránka obce

Iné projekty 

 
Obce okresu Lučenec